Neuvoston 20 päivänä joulukuuta 1995 vahvistama YHTEINEN KANTA (EY) N:o 1/96 Euroopan parlamentin ja neuvoston päätöksen tekemiseksi yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000)



Virallinen lehti nro C 037 , 09/02/1996 s. 0001



Neuvoston 20 päivänä joulukuuta 1995 vahvistama YHTEINEN KANTA (EY) N:o 1/96 Euroopan parlamentin ja neuvoston päätöksen tekemiseksi yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) (96/C 37/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 129 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon alueiden komitean lausunnon(3), noudattavat perustamissopimuksen 189 b artiklassa määrättyä menettelyä(4), sekä katsovat, että huumausaineiden väärinkäyttö on huolestuttavasti lisääntynyt jäsenvaltioissa, ja sillä on vakavia vaikutuksia yksilöiden terveyteen ja väestöjen hyvinvointiin, Euroopan parlamentti on perustamalla vuonna 1985 Euroopan yhteisön jäsenvaltioiden huumeongelmaa käsittelevän tutkimuskomission osoittanut olevansa kiinnostunut niiden tekijöiden perusteellisesta tutkimisesta, jotka saavat aikaan huumausaineiden kysyntää ja mahdollistavat huumausaineiden tuotannon ja jakelun jatkumisen, Euroopan parlamentti on tätä ongelmaa koskevissa päätöslauselmissaan(5) esittänyt joukon ehdotuksia, erityisesti yhteisön tasolla toteutettavasta toiminnasta huumausaineiden väärinkäytön ehkäisemiseksi, Eurooppa-neuvosto korosti 25 ja 26 päivänä kesäkuuta 1990 Dublinissa pidetyssä kokouksessaan, että jokaisen jäsenvaltion velvollisuutena on kehittää sopiva ohjelma huumausaineiden kysynnän vähentämiseksi, ja katsoi, että kunkin jäsenvaltion tehokas toiminta sekä tätä tukevat kahdentoista jäsenvaltion ja yhteisön yhteiset toimet olisi asetettava erääksi ensisijaisista lähivuosien tavoitteista, huumausaineiden väärinkäytön ehkäisemisestä annettujen neuvoston päätöslausumien, julistusten ja päätelmien perusteella ja erityisesti Roomassa 13 ja 14 päivänä joulukuuta 1990 pidetyn Eurooppa-neuvoston hyväksymän Euroopan huumausaineiden torjuntaa koskevan suunnitelman perusteella yhteisön tasolla toteutettavat toimet ovat osaltaan tukeneet jäsenvaltioiden ponnisteluja, vastauksena kansanterveyden alaan kuuluvasta toimintasuunnitelmasta 24 päivänä marraskuuta 1993 annettuun komission tiedonantoon 2 päivänä kesäkuuta 1994 annetussa neuvoston päätöslauselmassa(6) kysymys huumausaineiden väärinkäytöstä kuului niihin yhteisön toiminnan ensisijaisiin tehtäviin, joiden osalta komissiota kehotetaan esittämään ehdotuksia toteutettaviksi toimiksi, asetuksella (ETY) N:o 302/93(7) perustettiin Euroopan huumausaineiden ja niiden väärinkäytön seurantakeskus, jonka tehtävänä on toimittaa yhteisölle ja sen jäsenvaltioille luotettavia ja vertailukelpoisia tietoja huumausaineista ja niiden väärinkäytöstä, Brysselissä 29 päivänä lokakuuta 1993 kokoontunut Eurooppa-neuvosto korosti Euroopan unionista tehdyn sopimuksen voimaantullessa annetussa julistuksessa, että sopimus muodostaa "kehykset hallinnollisille rakenteille, jotka mahdollistavat rajat ylittävien yhteiskunnallisten ongelmien, kuten huumausaineiden, paremman hallinnan . . .", huumausaineisiin liittyvät ongelmat vaativat täysin yhteensovitetun ja kokonaisvaltaisen lähestymistavan, kuten Eurooppa-neuvosto totesi kokouksessaan Brysselissä 10 ja 11 päivänä joulukuuta 1993, huumausaineiden väärinkäyttö on ainoa vitsaus, joka mainitaan nimeltä Euroopan yhteisön perustamissopimuksen kansanterveyttä koskevissa määräyksissä, ja se kuuluu sen vuoksi yhteisön toiminnan ensisijaisiin tehtäviin komission vahvistaman kansanterveyden alan toimintasuunnitelman mukaisesti, tämä ohjelma kuuluu olennaisena osana Euroopan unionin huumausaineiden vastaista toimintaa koskevasta suunnitelmasta (1995-1999) 23 päivänä kesäkuuta 1994 Euroopan parlamentille ja neuvostolle annettuun komission tiedonantoon, josta neuvosto lausui kantansa 2 päivänä kesäkuuta 1995 tekemissään päätelmissä, yhteisön kannustustoimet huumausaineiden väärinkäytön ehkäisemisen tukemiseksi mahdollistavat laajuutensa ja vaikutustensa vuoksi sen, että voidaan paremmin myötävaikuttaa perustamissopimuksen 129 artiklan ja erityisesti sen 1 kohdan toisen alakohdan mukaisten tavoitteiden toteutumiseen, olisi vahvistettava yhteistyötä toimivaltaisten kansainvälisten järjestöjen ja kolmansien maiden kanssa, olisi käynnistettävä monivuotinen ohjelma, jossa määritetään selvästi yhteisön toimien tavoitteet, ja valittava sekä ensisijaiset toimet huumausaineiden väärinkäytön ja siihen liittyvien ongelmien torjumiseksi että sopivat arviointimenetelmät, ohjelman tavoitteena on oltava osallistuminen huumausaineiden väärinkäytön vastaiseen toimintaan ehkäisemällä huumausaineiden ja psykotrooppisten aineiden käyttöön sekä muiden huumaamistarkoituksessa käytettävien tuotteiden yhteiskäyttöön liittyvää riippuvuutta, olisi parannettava huumausaineiden ja niiden väärinkäytön ja niiden seurausten tuntemusta sekä niiden keinojen ja menetelmien tuntemusta, joilla voidaan ehkäistä huumausaineiden väärinkäyttöä, siihen liittyvien vaarojen ehkäiseminen mukaan luettuna, samanaikaisesti yleisten ehkäisevien toimien kanssa olisi harjoitettava erityisryhmiin, varsinkin nuoriin ja syrjäytyneisiin, kohdennettua ehkäisyä välttäen huumausaineiden väärinkäyttäjiin liittyviä vakiintuneita mielikuvia, on tärkeää, että komissio varmistaa tämän ohjelman toteuttamisen tiiviissä yhteistyössä jäsenvaltioiden kanssa; tämän vuoksi on tarpeen säätää menettelystä, jolla voidaan varmistaa jäsenvaltioiden täysimääräinen osallistuminen ohjelman toteuttamiseen, Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä(8), toiminnalliselta kannalta olisi käytettävä hyväksi ja kehitettävä aiempien vuosien panosta, olisi kuitenkin vältettävä mahdollista päällekkäistä työtä edistämällä kokemusten vaihtoa ja kehittämällä yhdessä väestölle suuntautuvan tiedottamisen, terveyskasvatuksen ja terveydenhuoltoalan henkilökunnan koulutuksen perusosioita, jotka voivat olla erityiskohderyhmille tarkoitettuja, tämän ohjelman tavoitteet ja toimet sen toteuttamiseksi kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja kuuluvat siten osana yhteisön muuhun politiikkaan, toimintaohjelman merkityksen ja vaikutusten lisäämiseksi olisi siihen kuuluvia toimia jatkuvasti arvioitava erityisesti niiden tehokkuuden ja tavoitteiden toteutumisen osalta sekä kansallisella että yhteisön tasolla ja tarvittaessa mukautettava niitä, tällä päätöksellä vahvistetaan ohjelman kokonaiskeston ajaksi rahoituspuitteet, jotka muodostavat 6 päivänä maaliskuuta 1995 Euroopan parlamentin, neuvoston ja komission julistuksen 1 kohdassa tarkoitetun ensisijaisen ohjeen budjettivallan käyttäjälle vuotuisen talousarviomenettelyn yhteydessä, ja tämän ohjelman keston olisi oltava viisi vuotta, jotta toimien toteuttamiselle jäävä aika olisi riittävä asetettujen tavoitteiden saavuttamiseksi, OVAT PÄÄTTÄNEET SEURAAVAA: 1 artikla Ohjelman hyväksyminen 1. Hyväksytään yhteisön toimintaohjelma huumausaineiden väärinkäytön ehkäisemiseksi, jäljempänä 'tämä ohjelma', 1 päivänä tammikuuta 1996 alkavaksi ja 31 päivänä joulukuuta 2000 päättyväksi ajaksi osana kansanterveyden alaan kuuluvaa toimintasuunnitelmaa. 2. Tämän ohjelman tavoitteena on osallistua huumausaineiden väärinkäytön vastaiseen toimintaan erityisesti edistämällä jäsenvaltioiden välistä yhteistyötä, tukemalla niiden toimia ja edistämällä niiden politiikkojen ja ohjelmien yhteensovittamista huumausaineiden ja psykotrooppisten aineiden käyttöön sekä muiden huumaamistarkoituksessa käytettävien tuotteiden yhteiskäyttöön liittyvän rippuvuuden ehkäisemiseksi. 3. Tämän ohjelman mukaisesti toteutettavat toimet sekä niiden erityistavoitteet esitetään liitteessä olevissa seuraavissa otsikkokohdissa: A. Tiedot, tutkimus ja arviointi B. Tiedotus, terveyskasvatus ja koulutus 2 artikla Toteuttaminen 1. Komissio varmistaa liitteessä esitettyjen toimien toteuttamisen 5 artiklan mukaisesti tiiviissä yhteistyössä jäsenvaltioiden kanssa. 2. Komissio toimii yhteistyössä sellaisten laitosten ja järjestöjen kanssa, jotka pyrkivät toiminnallaan vähentämään huumausaineiden kysyntää. 3. Jäsenvaltioita kehotetaan toteuttamaan tarpeellisiksi katsomansa toimenpiteet tämän ohjelman toteuttamisen yhteensovittamiseksi ja järjestämiseksi kansallisella tasolla. 3 artikla Talousarvio 1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 27 miljoonaksi ecuksi. 2. Budjettivallan käyttäjä hyväksyy vuosittaiset määrärahat rahoitusnäkymien rajoissa. 4 artikla Yhdenmukaisuus ja täydentävyys 1. Komissio ja jäsenvaltiot varmistavat tämän ohjelman ja muiden asiaan liittyvien yhteisön ohjelmien ja aloitteiden perusteella toteutettavien toimien yhdenmukaisuuden ja keskinäisen täydentävyyden, mukaan lukien SOKRATES-, LEONARDO DA VINCI- ja Nuorten Eurooppa (III) -ohjelmat sekä yhteisön tutkimuksen puiteohjelmaan kuuluva biolääketieteen ja terveysalan tutkimusohjelma. 2. Komissio huolehtii myös, että toteutetussa toiminnassa otetaan huomioon Euroopan huumausaineiden ja niiden väärinkäytön seurantakeskuksen (EHVS) toiminta. Se huolehtii lisäksi yhdessä jäsenvaltioiden kanssa, että yhteisön ensisijaiset tavoitteet ja tarpeet otetaan asianmukaisesti huomioon seurantakeskuksen ohjelmissa. 3. Komissio ja jäsenvaltiot huolehtivat yhdenmukaisuudesta Euroopan unionin huumausaineiden vastaista toimintaa koskevan suunnitelman kanssa. 5 artikla Komitea 1. Komissiota avustaa komitea, jäljempänä 'komitea', joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja. 2. Komission edustaja tekee komitealle ehdotukset tarvittavista toimenpiteistä, jotka koskevat a) komitean työjärjestystä, b) vuosittaista työohjelmaa, jossa osoitetaan toiminnan painopisteet, c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyjä, myös niitä, joihin liittyy yhteistyö kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista, d) arviointimenettelyä, e) tulosten levitystä ja siirtämistä koskevia yksityiskohtaisia sääntöjä, f) 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä. Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Tällöin komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä alakohdassa tarkoitetun ajan kuluessa. 3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on mahdollisuuksien mukaan otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 4. Komission edustaja ilmoittaa komitealle säännöllisesti - tämän ohjelman puitteissa myönnetystä rahoitustuesta (määrä, kesto, jakautuminen ja tuen saajat), - komission ehdotuksista tai yhteisön aloitteista ja tämän ohjelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun yhdenmukaisuuden ja täydentävyyden varmistamiseksi. 6 artikla Kansainvälinen yhteistyö 1. Tätä ohjelmaa toteutettaessa edistetään ja toteutetaan yhteistyötä kolmansien maiden ja kansanterveyden alan toimivaltaisten kansainvälisten järjestöjen kanssa 5 artiklassa määrättyä menettelyä noudattaen. Komissio on yhteistyössä erityisesti Euroopan neuvoston Pompidou-ryhmän, kansainvälisten hallitustenvälisten järjestöjen kuten Maailman terveysjärjestön (WHO), Yhdistyneiden Kansakuntien kasvatus-, tiede- ja kulttuurijärjestön (UNESCO), Kansainvälisen työjärjestön (ILO) ja Yhdistyneiden Kansakuntien kansainvälisen huumausaineohjelman (UNDCP) kanssa. 2. Tähän ohjelmaan voivat osallistua assosioituneet Keski- ja Itä-Euroopan maat (KIE-maat) niiden kanssa tehtävissä yhteisön ohjelmiin osallistumista koskevissa assosiointisopimusten lisäpöytäkirjoissa vahvistettujen edellytysten mukaisesti. Ohjelmaan voivat osallistua Kypros ja Malta lisämäärärahojen perusteella ja samojen sääntöjen mukaisesti, joita sovelletaan EFTA-valtioihin, kyseisten maiden kanssa sovittavien menettelyjen mukaisesti. 7 artikla Seuranta ja arviointi 1. Komissio huolehtii toteutettujen toimien arvioinnista ottaen huomioon jäsenvaltioiden laatimat selvitykset ja käyttäen tarvittaessa apunaan riippumattomia asiantuntijoita. 2. Komissio antaa ohjelman puolivälissä osakertomuksen ja ohjelman toteuduttua lopullisen kertomuksen Euroopan parlamentille ja neuvostolle. Komissio sisällyttää kertomuksiin arviointien tulokset. Se toimittaa kertomukset myös talous- ja sosiaalikomitealle ja alueiden komitealle. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 257, 14.9.1994, s. 4 (2) EYVL N:o C 110, 2.5.1995, s. 8 (3) EYVL N:o C 210, 14.8.1995, s. 88 (4) Euroopan parlamentin lausunto, annettu 20. syyskuuta 1995 (ei vielä julkaistu virallisessa lehdessä), neuvoston yhteinen kanta vahvistettu . . . (ei vielä julkaistu virallisessa lehdessä) ja Euroopan parlamentin päätös, tehty . . . (ei vielä julkaistu virallisessa lehdessä). (5) EYVL N:o C 172, 2.7.1984, s. 130 EYVL N:o C 283, 10.11.1986, s. 79 EYVL N:o C 47, 27.2.1989, s. 51 EYVL N:o C 150, 15.6.1992, s. 42 (6) EYVL N:o C 165, 17.6.1994, s. 1 (7) EYVL N:o L 36, 12.2.1993, s. 1 (8) EYVL N:o C 293, 8.11.1995, s. 1 LIITE YHTEISÖN TOIMINTAOHJELMA HUUMAUSAINEIDEN VÄÄRINKÄYTÖN EHKÄISEMISEKSI A. TIEDOT, TUTKIMUS JA ARVIOINTI Tavoite Parantaa tietämystä huumausaineista, niiden väärinkäytöstä ja seurauksista sekä huumausaineiden väärinkäytön ja siihen liittyvien vaarojen ehkäisemiskeinoista ja -menetelmistä, erityisesti käyttämällä Euroopan huumausaineiden ja niiden väärinkäytön seurantakeskuksen toimittamia tietoja ja olemassa olevien yhteisön ohjelmien ja välineiden tarjoamia mahdollisuuksia. Toimet 1. Osaltaan edistää tätä ohjelmaa varten kerättävien, eriteltävien ja jaettavien tietojen yksilöimistä, mukaan lukien useiden huumausaineiden yhteiskäyttöä koskevat tiedot. 2. Käyttää hyväksi kaikkein hyödyllisimpiä tietoja tämän ohjelman toteuttamisessa erityisesti Euroopan huumausaineiden ja niiden väärinkäytön seurantakeskuksen työstä säännöllisesti tehdyn tiedonannon perusteella. 3. Osaltaan edistää huumausaineiden väärinkäytön ehkäisemistä koskevan tutkimussuunnitelman kehittämistä, erityisesti tietämyksen parantamiseksi huumausaineiden käyttäjiin kohdistuvien eri politiikkojen vaikutuksesta kansanterveyteen sekä huumausaineiden haittavaikutuksista sekä aiheellisten ennalta ehkäisevien menetelmien käytöstä. 4. Tukea huumausaineiden väärinkäyttöön liittyviä (sosioekonomisia, sosiokulttuurisia ja sosiopsykologisia) tekijöitä koskevia tutkimuksia ja pilottihankkeita, myös kohderyhmissä. 5. Tukea huumausaineiden väärinkäyttöön liittyvien vaarojen ehkäisemiskeinoja ja -menetelmiä koskevia tutkimuksia ja toimia sekä vaihtaa niistä tietoja, erityisesti, jotta voidaan - ehkäistä huumausaineita käyttävien raskaana olevien naisten sikiöihin kohdistuvat farmakologiset vaikutukset ja ehkäistä vaara tulehdusten tarttumisesta lapseen, - vähentää huumausaineiden suoneen ruiskuttamiseen liittyviä vaaroja, - arvioida terveydellisiä lisätoimenpiteitä, erityisesti korvaavia ohjelmia, - arvioida menetelmiä ja ohjelmia, jotka koskevat ehkäiseviä toimia ja vaarojen vähentämistä huolehdittaessa huumausaineita käyttävistä vangeista. 6. Edistää tietojen ja kokemusten vaihtoa huumausaineiden väärinkäytön uudelleen aloittamisen ehkäisemisestä, mukaan luettuna huumausaineiden käyttäjien kuntouttaminen. B. TIEDOTUS, TERVEYSKASVATUS JA KOULUTUS Tavoite Edistää tiedotusta, kasvatusta ja koulutusta huumausaineiden väärinkäytön ja siihen liittyvien vaarojen ehkäisemiseksi, varsinkin nuorten ja erityisen alttiina olevien ryhmien keskuudessa. a) Tiedotus ja terveyskasvatus Toimet 7. Tukea tiedotuskampanjoiden ja terveyskasvatuksen tehokkuuden arviointia koskevia toimia; mitata Eurobarometrin avulla yleistä mielipidettä, jotta voidaan seurata huumausaineita koskevien Euroopan asukkaiden asenteiden kehittymistä. 8. Järjestää saadun kokemuksen perusteella uusia Euroopan huumausaineiden väärinkäytön ehkäisemistä koskevia teemaviikkoja. 9. Osaltaan edistää parhaimpien mahdollisten tiedotusta ja kohderyhmille suunnattua kasvatusta koskevien keinojen ja tapojen yksilöimistä, kokeilua ja kehittämistä, ja erityisesti - edistää erityisympäristöihin tai -piireihin mukautetun tiedon käyttämistä, ottaen huomioon käyttötapojen ja käytettyjen tuotteiden kehittyminen ja useiden huumausaineiden yhteiskäyttö, - tukea toimia, joiden tarkoituksena on sovittaa tiedotus erityisen alttiina olevien ryhmien tarpeisiin ja erityispiirteisiin, - tukea puhelinpalvelutoiminnan kehittämistä ja tarkastella kaikkien jäsenvaltioiden yhteisen palvelunumeron toteuttamiskelpoisuutta, 10. Osaltaan edistää huumausaineiden väärinkäytön ehkäisemistä koskevien suuntaviivojen määrittelyä sekä opetusmenetelmien ja -aineiston valikoimista ja käyttämistä, erityisesti Euroopan terveydenhoito-oppilaitosten muodostamassa verkostossa, jotta saataisiin nuoret asennoitumaan huumausaineisiin ja huumausaineiden väärinkäyttöön kielteisesti; tukea yhdistettyjä hankkeita sekä ohjelmia ja muita aloitteita, jotka koskevat huumausaineiden väärinkäytön ehkäisemistä lasten ja nuorten kokoontumispaikoissa, ottaen tähän toimintaan mukaan, aina kun se on mahdollista, vanhemmnat ja muut, joita asia koskee. 11. Edistää sellaisten kokemusten ja aloitteiden vaihtoa, joiden tarkoituksena on kaikkien kasvatusta koskevien tekijöiden parempi yhteensovittaminen. 12. Tukea aloitteita, joiden tarkoituksena on opettajien, perheiden ja nuoriso-ohjaajien opastaminen, jotta huumausaineen käyttö huomattaisiin varhaisessa vaiheessa ja siihen voitaisiin suhtautua asianmukaisesti. 13. Edistää tarpeen mukaan yhteistyössä Euroopan huumausaineiden ja niiden väärinkäytön seurantakeskuksen ja Euroopan neuvoston kanssa Euroopan "koekaupunkien" verkoston laajentamista, jotta voitaisiin kannustaa teknistä yhteistyötä näiden kaupunkien huumausaineiden kysynnän vähentämiseksi käyttämien menetelmien ja keinojen osalta. 14. Tukea erityisesti alueellista, rajojen yli tapahtuvaa kokemusten vaihtoa paikallisista ehkäisemistä koskevista aloitteista. Vaihtaa kokemuksia ehkäisemistä koskevista malleista ja käytännöistä siten, että eri jäsenvaltioiden kaupungit, joita huumausaineongelma erityisesti koskettaa, osallistuisivat niihin. b) Koulutus 15. Edistää aloitteita, joiden tarkoituksena on lisätä huumausaineiden väärinkäytön ehkäisemistä koskevaa aineistoa opettajien ja nuoriso-ohjaajien koulutusohjelmissa ja suosia sosiaali- ja terveydenhoitoalan opiskelijoiden vaihtoa, mukaan lukien muissa yhteisön ohjelmissa tapahtuva vaihto. 16. Tukea täydennyskoulutusohjelmien, opetusaineiston ja opintokokonaisuuksien kehittämistä niitä henkilöitä varten, jotka voivat joutua kosketuksiin huumausaineiden väärinkäyttäjien ja riskiryhmien kanssa ja joita ovat erityisesti sosiaalityön, terveydenhuollon, poliisitoimen ja oikeuslaitoksen ammateissa toimivat henkilöt. NEUVOSTON PERUSTELU I. JOHDANTO 1. Komissio antoi 22 päivänä elokuuta 1994 perustamissopimuksen 129 artiklaan perustuvan ehdotuksen päätöksen tekemiseksi yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa. 2. Euroopan parlamentti, talous- ja sosiaalikomitea ja alueiden komitea antoivat lausuntonsa 20 päivänä syyskuuta 1995(1), 22 päivänä helmikuuta 1995(2) ja 16 päivänä marraskuuta 1994(3). 3. Komissio antoi näiden lausuntojen pohjalta muutetun ehdotuksen(4). 4. Neuvosto vahvisti 20 päivänä joulukuuta 1995 yhteisen kannan perustamissopimuksen 189 b artiklaa noudattaen. II. EHDOTUKSEN TAVOITE Ehdotettu ohjelma, joka on sekä komission että neuvoston mielestä yksi kansanterveyden alan toiminnan painopisteistä seuraavien viiden vuoden aikana, on samalla Euroopan unionin huumausaineiden väärinkäytön torjumista koskevan toimintasuunnitelman olennainen osa. Mainitun toimintasuunnitelman suuntaviivat hyväksyttiin Cannesin Eurooppa-neuvostossa. Ohjelman yleiset määräykset vastaavat muiden samassa yhteydessä esitettyjen ohjelmien määräyksiä (syövän torjunta, aidsin ja muiden tarttuvien tautien ehkäiseminen sekä terveyden edistäminen). Tämän ohjelman (ks. liite) yhteydessä alun perin esitetyt toiminnat on ilmaistu melko yleisluontoisesti ja ryhmitelty kolmeksi toimintalinjaksi: - yleisön tietoisuuden parantaminen erityisesti yhteensovitetuilla rajat ylittävillä toimilla - yhteisön muiden politiikkojen, ohjelmien ja välineiden tarjoamien mahdollisuuksien käyttäminen tarvittaessa huumeiden käytön ehkäisemiseksi ja torjumiseksi - kouluikäiseen nuorisoon kohdistetut aloitteet ja toiminta asianmukaisessa ympäristössä - kotona, vapaa-aikana, koulussa - ja parhaiden menettelytapojen edistäminen tämän tarkoituksen saavuttamiseksi. Komissio erittelee näitä toimintalinjoja vielä enemmän muutetussa ehdotuksessaan ja ulottaa ne seuraaville aloille: - riskiryhmät - tietojen lisääminen - koulutuksen parantaminen ja ehkäisyyn tähtäävä yhteistyö. III. YHTEISEN KANNAN ERITTELY 1. Yleiset huomautukset Ohjelman yleisten seikkojen osalta (artiklat) neuvosto teki, tämän alan muissa tapauksissa noudattamansa lähestymistavan mukaisesti, tarpeellisiksi katsomiaan muutoksia selventääkseen ja lujittaakseen rakenteita ja ohjelman täytäntöönpanoedellytyksiä ja erityisesti komission ja jäsenvaltioiden yhteistyötä. Ohjelman sisällön osalta (liite), neuvosto otti mukaan pidemmälle kehitetyn ja yksityiskohtaisemman toimintakokonaisuuden kuin mitä komissio alun perin ehdotti, komission ehdotuksen yhteydessä antamassa tiedonannossa olleiden seikkojen mukaisesti ja komission muutetun ehdotuksen suuntaisesti. 2. Erityiset huomautukset 2.1 Neuvoston komission muutettuun ehdotukseen tekemät muutokset Ehdotukseen tehdyt tärkeimmät muutokset ovat ohjelman yleisten seikkojen osalta samantapaisia kuin terveyden alalla ehdotettuja ohjelmia koskeviin neuvoston yhteisiin kantoihin otetut muutokset(5) ja ne perustuvat jäljempänä lueteltuihin syihin. Muutokset liittyvät seuraaviin seikkoihin: a) Ohjelman laatiminen (1 artikla) Tehtyjen muutosten tarkoituksena on selventää ohjelman yleistavoitetta (2 kohta) sekä sen rakennetta (3 kohta). b) Täytäntöönpano (2 artikla) ja komitologia (5 artikla - entinen 4 artikla) Ohjelman täytäntöönpanomääräyksiin ja -menettelyihin tehtyjen muutosten tarkoituksena on pääasiallisesti - yksilöidä paremmin ohjelman toimeenpanoon osallistuvien eri toimijoiden tehtävät ja osuudet (2 artikla) - sovittaa yhteen joustavuuden vaatimus ohjelman hallinnoimisessa ja vaatimus ottaa jäsenvaltiot mukaan aktiivisemmin tiettyihin tärkeisiin päätöksiin sekamenettelyä käyttäen: hallintokomitea viimeksi mainittujen päätösten osalta ja neuvoa-antava komitea muiden päätösten osalta (5 artiklan 2 ja 3 kohta - johdanto-osan 17 kappaleessa mainitun toimielinten yhteistoimintatavan mukaisesti). Säännöllinen tiedottaminen myönnetyistä rahoitusosuuksista ja sellaisesta toiminnasta muilla aloilla, jolla on suora yhteys 4 kohdassa tarkoitettuun suunnitelman tavoitteiden toteuttamiseen, vastaa lisäksi pyrkimystä avoimuuteen ja tehokkuuteen (erityisesti yhdessä 4 artiklan määräyksen kanssa). c) Rahoituspuitteet (3 artikla, 1 kohta) Hyväksytty määrä 27 miljoonaa ecua, joka on vain hieman pienempi kuin komission suunnittelema määrä, edustaa tasapainoa ohjelman täytäntöönpanon ja sen toimien seurannan vaatimuksen sekä budjettikurin noudattamisen vaatimuksen välillä. N.B. Tähän liittyvät määräykset (3 artikla ja johdanto-osan 22 kappale) ovat kolmen toimielimen 5 päivänä maaliskuuta 1995 antaman julistuksen mukaisia. d) Yhdenmukaisuus ja täydentävyys (uusi 4 artikla) Tässä artiklassa on koottu yhteen komissioon ja tarvittaessa jäsenvaltioihin kohdistuvat vaatimukset ohjelman täytäntöönpanossa seuraavien seikkojen yhteydessä: - muut asiaan liittyvät ohjelmat ja aloitteet - Euroopan huumausaineiden ja huumeiden väärinkäytön seurantakeskus - huumeiden torjuntaa koskeva Euroopan unionin toimintasuunnitelma. e) Kansainvälinen yhteistyö (6 artikla) Neuvosto teki vain sellaisia mukautuksia (vrt. ehdotuksen 5 artikla), joiden tarkoituksena on varmistaa näiden määräysten yhdenmukaisuus 5 artiklan 2 kohdan f alakohdan määräyksen kanssa (1 kohta) ja asianomaisten maiden kanssa tehtyjen tai neuvoteltujen sopimusten kanssa (2 kohta). f) Seuranta ja arviointi (7 artikla) Tekstiin tehtyjen muutosten (6 artikla) tarkoituksena on selventää yleisesti ottaen seurannan ja erityisesti arvioinnin edellytyksiä. g) Liite Neuvosto pitäytyi mahdollisimman lähellä komission muutettuun ehdotukseen otettua toiminta-alaa ja hyväksyi "vankemman" rakenteen, joka on lähempänä muiden edellä mainittujen ohjelmien rakennetta ja jossa keskitytään kahteen suureen toiminta-alaan ilmoittaen niiden erityistavoite, kuten 1 artiklan 3 kohdassa ja tarvittaessa niissä alaotsakkeissa, joiden alle toiminnat on ryhmitelty, mainitaan. 2.2 Euroopan parlamentin tarkistukset a) Komission mukaan ottamat tarkistukset Komissio hyväksyi kokonaan tai osittain 20 tarkistusta 56:sta(6). Neuvosto otti mukaan hyväksytystä rakenteesta tai toisinaan yleisluontoisemmasta lähestymistavasta riippuen, ja joissakin tapauksissa osittain, suurimman osan komission kokonaan tai osittain hyväksymistä tarkistuksista. Tuloksena on, että vaikka neuvoston yhteisestä kannasta johtuva ohjelman toiminta-ala on hyvin lähellä komission viimeksi hyväksymää, tekstin rakenne ja sanamuoto poikkeavat parlamentin ja komission ehdotuksista useissa kohdin, erityisesti - tarkistusten 11-40 osalta (johdanto-osa ja 2 artikla), joiden sisällön tärkeimmät komission hyväksymät kohdat on sisällytetty päätöksen liitteeseen (erityistavoitteet ja toiminnat), erityisesti - tarkistus 28: vrt. tavoite B - tarkistukset 32 ja 33: vrt. toiminta 5 - tarkistukset 35 ja 36: vrt. toiminnat 3 ja 4 - tarkistus 38: vrt. toiminta 14, ohjelman yleistavoite ja maininta ohjelman kummastakin keskeisestä alasta on sisällytetty 1 artiklaan (2 ja 3 kohta). Huumeongelman moniulotteisen luonteen vahvistaminen (vrt. erityisesti tarkistus 21) käy ilmi erityisesti yhteisen kannan johdanto-osan 9 kappaleesta. Tietyt muut seikat on otettu huomioon keskeisen sisällön osalta täytäntöönpanoon kuuluvina yleisempinä seikkoina: - tarkistus 30 (yhteensovittaminen suunnitelman kanssa) 4 artiklan 3 kohdassa - tarkistus 40: 4 artiklan 2 kohdassa (huumausaineiden ja huumeiden väärinkäytön eurooppalainen tarkkailuelin) ja 2 artiklan 2 kohdassa (kansalaisjärjestöt). Neuvosto noudatti näin tehdessään mallia, joka on lähempänä alan muiden ohjelmien yhteydessä hyväksyttyä mallia välttäen päällekkäisyyttä, joka voisi vähentää tekstin selkeyttä ja sovellettavuutta. - varsinaisen päätöksen liitettä koskevien tarkistusten osalta tietyt seikat, jotka liittyvät laatimistapoihin ja täytäntöönpanomenetelmiin, on otettu huomioon yleisessä muodossa 2, 4 ja 6 artiklan määräyksissä. Sisällön erityisemmät seikat on otettu mukaan asiasisällön osalta yleisemmässä muodossa tai osittain seuraavasti: Tarkistus 49: toiminnat 7-9 Tarkistus 61: toiminnat 13-16 sekä 3 ja 4 Tarkistus 51: toiminnat 4-6 ja 9-11 Tarkistus 51: toiminnat 4 ja 5 Tarkistus 53: toiminta 10. b) Komission hylkäämät tarkistukset Neuvosto noudatti yleensä syitä, joiden perusteella komissio ei ole ottanut mukaan tiettyjä parlamentin tarkistuksia, joko siksi, että ne ylittävät tämän ohjelman puitteet (3, 4, 7, 17, 37, 39, 55 osittain ja 60) tai yhteisön toimivaltuudet alalla, jonka sovellutusalaan ohjelma kuuluu (1, 5, 8, 10, 13, 14, 24, 56 osittain ja 57), tai siksi, että niissä on sellainen muotoilu tai sellaisia liian yksityiskohtaisia seikkoja, joka/jotka voidaan ottaa huomioon toisella tavalla, muualla tai epäsuorasti hyväksytyissä puitteissa. Niistä tarkistuksista, joita komissio ei ole ilmoituksensa mukaan voinut ottaa mukaan muutettuun ehdotukseensa, on otettu kuitenkin huomioon neuvoston yhteisen kannan tekstissä osittain tai toisessa muodossa seuraavat: - tarkistus 42 ("komitologia"), joka on pääpiirteissään otettu 5 artiklan 2 ja 3 kohtaan - tarkistus 48 5 artiklan 2 kohdan b alakohdassa - tarkistukset 55 ja 56 on otettu osittain huomioon toiminnoissa 3 ja 5. IV. PÄÄTELMÄT Vaikka neuvosto ei ottanut yksityiskohdittain ja nimenomaisesti mukaan kaikkia parlamentin esittämiä tarkistuksia, se hyväksyi tekstin, joka ohjelman sisällön osalta kattaa toiminta-alan, joka on hyvin lähellä komission parlamentin lausunnon pohjalta hyväksymää toiminta-alaa. Neuvosto pyrki lisäksi, kuten muiden vastaavien ohjelmien yhteydessä, selventämään ohjelman rakennetta ja vahvistamaan sellaiset edellytykset, joiden avulla ohjelman täytäntöönpanolle ja seurannalle voidaan taata mahdollisimman suuri avoimuus ja tehokkuus. (1) Ei ole vielä julkaistu EYVL:ssä (2) EYVL N:o C 110, 2.5.1995, s. 8 (3) EYVL N:o C 210, 14.8.1995, s. 88 (4) KOM(95) 579 lopull. COD 94/0135 (5) Parlamentti onkin jo hyväksynyt suurimman osan muutoksista toisessa käsittelyssä. (6) tarkistukset 15, 22, 31 ja 32 kokonaan, ja 11, 21, 23, 26, 28, 30, 33, 35, 36, 38, 40, 41, 49, 51, 52 ja 61 osittain